CELEX: 31992R2722
Language: el
Date: 1992-09-18 00:00:00
Title: Κανονισμός (ΕΟΚ) αριθ. 2722/92 της Επιτροπής της 18ης Σεπτεμβρίου 1992 περί αποκαταστάσεως της εφαρμογής τελωνειακών δασμών για προϊόντα καταγωγής Τσεχικής και Σλοβακικής Δημοκρατίας δικαιούχων των προβλεπόμενων οροφών στον κανονισμό (ΕΟΚ) αριθ. 521/92

Avis juridique important

|

31992R2722

Κανονισμός (ΕΟΚ) αριθ. 2722/92 της Επιτροπής της 18ης Σεπτεμβρίου 1992 περί αποκαταστάσεως της εφαρμογής τελωνειακών δασμών για προϊόντα καταγωγής Τσεχικής και Σλοβακικής Δημοκρατίας δικαιούχων των προβλεπόμενων οροφών στον κανονισμό (ΕΟΚ) αριθ. 521/92  

Επίσημη Εφημερίδα αριθ. L 276 της 19/09/1992 σ. 0014 - 0015

ΚΑΝΟΝΙΣΜΟΣ (ΕΟΚ) αριθ. 2722/92 ΤΗΣ ΕΠΙΤΡΟΠΗΣ  της 18ης Σεπτεμβρίου 1992  περί αποκαταστάσεως της εφαρμογής τελωνειακών δασμών για προϊόντα καταγωγής Τσεχικής και Σλοβακικής Ομοσπονδιακής Δημοκρατίας δικαιούχων των προβλεπομένων οροφών στον  κανονισμό (ΕΟΚ) αριθ. 521/92Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 521/92 του Συμβουλίου της 27ης Φεβρουαρίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα καταγωγής Ουγγαρίας, Πολωνίας και Τσεχικής  και Σλοβακικής Ομοσπονδιακής Δημοκρατίας (ΤΣΟΔ) (1), και ιδίως τα άρθρα 1 και 3,  Εκτιμώντας:  ότι με βάση το άρθρο 1 του εν λόγω κανονισμού χορηγείται το προτιμησιακό δασμολογικό καθεστώς στην Ουγγαρία, την Πολωνία και την Τσεχική και Σλοβακική Ομοσπονδιακή Δημοκρατία (ΤΣΟΔ), κυρίως στα πλαίσια των προτιμησιακών δασμολογικών οροφών που ορίζονται  στη στήλη 5 του παραρτήματος Ι του εν λόγω κανονισμού- ότι, σύμφωνα με το άρθρο 3 του ίδιου κανονισμού, μόλις καλύπτονται οι οροφές, η Επιτροπή μπορεί να επαναφέρει με κανονισμό, ως το τέλος του ημερολογιακού έτους την είσπραξη των τελωνειακών δασμών  που εφαρμόζονται έναντι των εν λόγω τρίτων χωρών-  ότι οι εισαγωγές στην Κοινότητα αυτών των προϊόντων καταγωγής Τσεχικής και Σλοβακικής Ομοσπονδιακής Δημοκρατίας έχουν καλύψει την εν λόγω οροφή- ότι η επαναφορά των δασμών που εφαρμόζονται έναντι αυτής της χώρας για τα εν λόγω προϊόντα επιβάλλεται από  την κατάσταση της αγοράς της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 22 Σεπτεμβρίου έως 31 Δεκεμβρίου 1992 επαναφέρονται οι δασμοί που προκύπτουν από τη συμφωνία σύνδεσης της Ευρωπαϊκής Οικονομικής Κοινότητας και της Τσεχικής και Σλοβακικής Ομοσπονδιακής Δημοκρατίας κατά την εισαγωγή στην Κοινότητα των  προϊόντων που αναφέρονται στο παράρτημα, καταγωγής Τσεχικής και Σλοβακικής Ομοσπονδιακής Δημοκρατίας.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Σεπτεμβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 56 της 29. 2. 1992, σ. 12.    ΠΑΡΑΡΤΗΜΑ        Αύξων  αριθμός  Κωδικός ΣΟ  Περιγραφή εμπορευμάτων         21.0101  3102 40 10  3102 40 90  Μείγματα νιτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ικανότητες      21.0127  3904 10 00  3904 21 00  3904 22 00  Πολυχλωριούχο βινύλιο μη αναμειγμένο με άλλες ουσίες      21.0001  2523  Τσιμέντα υδραυλικά